ΑΠΟΦΑΣΕΙΣ
Αριθμ. 49409
Προσδιορισμός των επιμέρους κριτηρίων, δεικτών και προϋποθέσεων, που πρέπει να πληροί
κάθε νέο πρόγραμμα μεταπτυχιακών σπουδών
και κάθε πρόγραμμα διδακτορικών σπουδών του
παραρτήματος Νομικού Προσώπου Πανεπιστημιακής Εκπαίδευσης (Ν.Π.Π.Ε.) για την αξιολό-
γηση και πιστοποίησή τους (πρότυπα πιστοποίησης ποιότητας), σε εφαρμογή του άρθρου 145
του ν. 5094/2024.
ΤΟ ΑΝΏΤΑΤΟ ΣΥΜΒΟΎΛΙΟ
ΤΗΣ ΕΘΝΙΚΉΣ ΑΡΧΉΣ
ΑΝΏΤΑΤΗΣ ΕΚΠΑΊΔΕΥΣΗΣ (ΕΘ.Α.Α.Ε.)
Έχοντας υπόψη:
1. Τα άρθρα 130 έως 155, ιδίως το άρθρο 145 και την
παρ. 1 του άρθρου 190 του ν. 5094/2024 «Ενίσχυση του
Δημόσιου Πανεπιστημίου - Πλαίσιο λειτουργίας μη κερδοσκοπικών παραρτημάτων ξένων πανεπιστημίων και
άλλες διατάξεις» (Α’ 39).
2. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
3. Τον ν. 4653/2020 (Α’ 12).
4. Την υπ’ αρ. 15561/09.04.2020 απόφαση του Προέδρου της Εθνικής Αρχής Ανώτατης Εκπαίδευσης
(ΕΘ.Α.Α.Ε.) «Ορισμός των τεσσάρων (4) μελών του Ανώτατου Συμβουλίου της Εθνικής Αρχής Ανώτατης Εκπαί-
δευσης» (Υ.Ο.Δ.Δ. 272) .
5. Την υπό στοιχεία 18135/Ζ1/07.02.2020 (Υ.Ο.Δ.Δ. 94)
απόφαση της Υπουργού Παιδείας και Θρησκευμάτων
περί διορισμού του Προέδρου του Ανώτατου Συμβουλίου της ΕΘ.Α.Α.Ε., την υπό στοιχεία 16384/Ζ1/15.02.2024
(Υ.Ο.Δ.Δ. 137) απόφαση του Υπουργού Παιδείας, Θρησκευμάτων και Αθλητισμού περί παράτασης της θητείας
του Προέδρου του Ανώτατου Συμβουλίου της ΕΘ.Α.Α.Ε.,
καθώς και την υπό στοιχεία 88986/Ζ1/01.08.2024
(Υ.Ο.Δ.Δ. 846) απόφαση του Υπουργού Παιδείας, Θρησκευμάτων και Αθλητισμού περί της ανανέωσης της
θητείας του Προέδρου του Ανώτατου Συμβουλίου της
ΕΘ.Α.Α.Ε., Καθηγητή Περικλή Α. Μήτκα.
6. Την ανάγκη προσδιορισμού των επιμέρους κριτηρίων, των δεικτών και των προϋποθέσεων, που πρέπει
να πληροί κάθε παράρτημα Νομικού Προσώπου Πανεπιστημιακής Εκπαίδευσης (Ν.Π.Π.Ε.) για την αξιολόγηση
και πιστοποίησή του, καθώς και κάθε άλλο θέμα σχετικό
με την εφαρμογή του άρθρου 145 του ν. 5094/2024, ώστε
να καταστεί εφικτή η παροχή εκπαιδευτικών υπηρεσιών
από τα παραρτήματα Ν.Π.Π.Ε. ήδη από το ακαδημαϊκό
έτος 2025-2026.
7. Το υπ’ αρ. 47/30.01.2025 έγγραφο του Συμβουλίου
Αξιολόγησης και Πιστοποίησης περί καθορισμού των
επιμέρους κριτηρίων, δεικτών και προϋποθέσεων που
πρέπει να πληροί κάθε νέο πρόγραμμα μεταπτυχιακών
σπουδών και κάθε πρόγραμμα διδακτορικών σπουδών
ενός παραρτήματος Ν.Π.Π.Ε. για την αξιολόγηση και
πιστοποίησή τους (πρότυπα πιστοποίησης ποιότητας),
κατ’ εφαρμογή του άρθρου 145 του ν. 5094/2024, σε
συνδυασμό με την περ. α) της παρ. 2 του άρθρου 4Α και
την περ. στ) της παρ. 2 του άρθρου 8 του ν. 4653/2020.
8. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
9. Το γεγονός ότι δεν προκαλείται δαπάνη σε βάρος
του τακτικού προϋπολογισμού της Εθνικής Αρχής Ανώτατης Εκπαίδευσης, αποφασίζουμε:
Τον καθορισμό των επιμέρους κριτηρίων, των δεικτών
και των προϋποθέσεων που πρέπει να πληροί: α) κάθε
νέο πρόγραμμα μεταπτυχιακών σπουδών και β) κάθε
πρόγραμμα διδακτορικών σπουδών του παραρτήματος - Νομικού Προσώπου Πανεπιστημιακής Εκπαίδευ-
σης (Ν.Π.Π.Ε.) για την αξιολόγηση και πιστοποίησή τους
(πρότυπα πιστοποίησης ποιότητας), κατ’ εφαρμογή του
άρθρου 145 του ν. 5094/2024, σύμφωνα με τα συνημμένα Παραρτήματα Α και Β, τα οποία αποτελούν αναπό-
σπαστο μέρος της παρούσας.
Η παρούσα ισχύει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
19 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 696
20.02.2025 10:49:50
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
ΠΑΡΑΡΤΗΜΑ Α
ΠΡΟΤΥΠΟ ΓΙΑ ΤΗΝ ΠΙΣΤΟΠΟΙΗΣΗ ΤΗΣ ΠΟΙΟΤΗΤΑΣ
ΝΕΩΝ ΠΡΟΓΡΑΜΜΑΤΩΝ ΜΕΤΑΠΤΥΧΙΑΚΩΝ ΣΠΟΥΔΩΝ
ΠΑΡΑΡΤΗΜΑΤΟΣ ΝΟΜΙΚΟΥ ΠΡΟΣΩΠΟΥ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ
Ιανουάριος 2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
ΠΕΡΙΕΧΟΜΕΝΑ
1. Στρατηγική, Πολιτική και Στοχοθεσία ποιότητας για τα νέα προγράμματα μεταπτυχιακών
σπουδών (ΠΜΣ) ...................................................................................................................................
2. Σχεδιασμός και έγκριση των νέων προγραμμάτων μεταπτυχιακών σπουδών ...................................
3. Κανονισμοί για την επιλογή των φοιτητών, τα στάδια φοίτησης, την αναγνώριση των
μεταπτυχιακών Σπουδών και την απονομή διπλώματος ....................................................................
4.  Διδακτικό προσωπικό των νέων προγραμμάτων μεταπτυχιακών σπουδών ......................................
5. Μαθησιακοί πόροι και φοιτητική στήριξη ..........................................................................................
6. Αρχική εσωτερική και εξωτερική αξιολόγηση και παρακολούθηση των νέων προγραμμάτων
μεταπτυχιακών σπουδών ....................................................................................................................
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
1. ΣΤΡΑΤΗΓΙΚΗ, ΠΟΛΙΤΙΚΗ ΚΑΙ ΣΤΟΧΟΘΕΣΙΑ ΠΟΙΟΤΗΤΑΣ ΓΙΑ ΤΑ ΝΕΑ ΠΡΟΓΡΑΜΜΑΤΑ ΜΕΤΑΠΤΥΧΙΑΚΩΝ
ΣΠΟΥΔΩΝ (ΠΜΣ)
Τα Παραρτήματα Νομικών Προσώπων Πανεπιστημιακής Εκπαίδευσης (Ν.Π.Π.Ε.) θα πρέπει να
έχουν περιλάβει στη στρατηγική τους την ανάπτυξη, οργάνωση και εφαρμογή νέων
προγραμμάτων μεταπτυχιακών σπουδών (ΠΜΣ) σε συγκεκριμένα επιστημονικά πεδία μετά από
διερεύνηση της σκοπιμότητας και βιωσιμότητας τους.
Τα Παραρτήματα Ν.Π.Π.Ε. θα πρέπει να εφαρμόζουν μια πολιτική διασφάλισης ποιότητας για
τα νέα ΠΜΣ, η οποία θα αποτελεί μέρος του στρατηγικού τους σχεδιασμού.
Η πολιτική ποιότητας θα πρέπει να αναπτύσσεται και να εξειδικεύεται (με τη συμμετοχή και
εξωτερικών φορέων) στα ΠΜΣ του Παραρτήματος Ν.Π.Π.Ε. και της ακαδημαϊκής μονάδας. Η
πολιτική αυτή θα πρέπει να δημοσιοποιείται και να εφαρμόζεται από όλα τα ενδιαφερόμενα
μέρη.
Με απόφαση/εις του αρμοδίου οργάνου, τα Παραρτήματα Ν.Π.Π.Ε. θα πρέπει να περιλαμβάνουν στη
στρατηγική τους τα θέματα ανάπτυξης προγραμμάτων μεταπτυχιακών σπουδών, τα οποία
υποστηρίζουν την φυσιογνωμία, το όραμα, την αποστολή και τη στρατηγική στόχευση του
Παραρτήματος Ν.Π.Π.Ε. Στη στρατηγική του Παραρτήματος Ν.Π.Π.Ε. θα πρέπει να προσδιορίζονται τα
πιθανά οφέλη και οι ενδεχόμενες δυσκολίες ή κίνδυνοι για την ίδρυση νέων προγραμμάτων
μεταπτυχιακών σπουδών και να προγραμματίζονται όλες οι απαραίτητες ενέργειες για την επίτευξη
των στόχων. Οι στρατηγικές επιλογές του Παραρτήματος Ν.Π.Π.Ε. θα πρέπει να τεκμηριώνονται με
ειδικές μελέτες σκοπιμότητας και βιωσιμότητας, ιδίως για τα νέα προγράμματα μεταπτυχιακών
σπουδών.
Για την περίπτωση προσφοράς ΠΜΣ με εξ αποστάσεως μεθόδους, το Παράρτημα Ν.Π.Π.Ε. καταρτίζει
και εφαρμόζει στρατηγική ηλεκτρονικής μάθησης. Η στρατηγική ηλεκτρονικής μάθησης του
Παραρτήματος Ν.Π.Π.Ε. ενσωματώνεται στη συνολική στρατηγική του και προσδιορίζει
εκπαιδευτικούς στόχους προσαρμόζοντας τις ταχείες τεχνολογικές αλλαγές και τις αλλαγές στα
παιδαγωγικά μοντέλα. Το Παράρτημα Ν.Π.Π.Ε. θα πρέπει να περιλαμβάνει στη στρατηγική του την
αιτιολόγηση και την σκοπιμότητα ως προς το γιατί η ηλεκτρονική μάθηση έχει επιλεγεί ως κατάλληλη
στρατηγική μάθησης για τα συγκεκριμένα προγράμματα σπουδών στα οποία εφαρμόζεται.
Στο πλαίσιο της ηλεκτρονικής μάθησης, θα πρέπει να ληφθούν υπόψη οι στρατηγικές καινοτομίας, η
δυνατότητα αναθεώρησης του προγράμματος, η σύνδεση μεταξύ έρευνας και μάθησης (που απαιτεί
γνώση των πιο πρόσφατων καινοτομιών προκειμένου να επιλεχθούν τα καταλληλότερα μέσα για
επίτευξη των μαθησιακών αποτελεσμάτων). Κατά την περίπτωση προσφοράς των συγκεκριμένων
ΠΜΣ με μεθόδους εξ αποστάσεως εκπαίδευσης, εφαρμόζεται η Υ.Α αριθ. 18137/Ζ1, και η πιστοποίηση
ακολουθεί ειδικό Πρότυπο.
Η πολιτική ποιότητας της ακαδημαϊκής μονάδας για τα προγράμματα μεταπτυχιακών σπουδών,
εναρμονίζεται με την στρατηγική του Παραρτήματος Ν.Π.Π.Ε. και διατυπώνεται με τη μορφή
δήλωσης, η οποία δημοσιοποιείται και εφαρμόζεται με τη συμμετοχή όλων των ενδιαφερόμενων
μερών. Έχει ως αντικείμενο την επιδίωξη ειδικών στόχων, σχετικών με τη διασφάλιση και βελτίωση
της ποιότητας των προγραμμάτων μεταπτυχιακών σπουδών, τα οποία προσφέρει η ακαδημαϊκή
μονάδα. Ενδεικτικά, η δήλωση πολιτικής ποιότητας της ακαδημαϊκής μονάδας περιλαμβάνει τη
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
δέσμευσή της για την εφαρμογή μιας πολιτικής ποιότητας, που θα προωθεί την ακαδημαϊκή
φυσιογνωμία και τον προσανατολισμό του προγράμματος μεταπτυχιακών σπουδών, τον σκοπό και το
αντικείμενό του, θα υλοποιεί τους στόχους και θα καθορίζει τα μέσα και τους τρόπους επίτευξής τους,
θα εφαρμόζει τις ενδεικνυόμενες διαδικασίες ποιότητας, με τελικό σκοπό τη διαρκή βελτίωσή του.
Ειδικότερα, για την υλοποίηση της πολιτικής αυτής, η ακαδημαϊκή μονάδα δεσμεύεται να εφαρμόσει
διαδικασίες ποιότητας που θα αποδεικνύουν:
α)
την καταλληλότητα της δομής και της οργάνωσης των προγραμμάτων μεταπτυχιακών σπουδών
β)
την επιδίωξη μαθησιακών αποτελεσμάτων και προσόντων σύμφωνα με το Ευρωπαϊκό και το
Εθνικό Πλαίσιο Προσόντων Ανώτατης Εκπαίδευσης επιπέδου 7
γ)
την προώθηση της ποιότητας και αποτελεσματικότητας του διδακτικού έργου στο ΠΜΣ
δ)
την καταλληλότητα των προσόντων και τη διαθεσιμότητα του διδακτικού προσωπικού για τα
ΠΜΣ
ε)
τη σύνταξη, εφαρμογή και ανασκόπηση ειδικών ετήσιων στόχων ποιότητας για τη βελτίωση των
ΠΜΣ
στ) το επίπεδο ζήτησης των αποκτώμενων προσόντων των αποφοίτων στην αγορά εργασίας
ζ)
την ποιότητα των υποστηρικτικών υπηρεσιών, όπως οι διοικητικές υπηρεσίες, οι βιβλιοθήκες και
οι υπηρεσίες φοιτητικής μέριμνας για τα ΠΜΣ
η)
την αποδοτική αξιοποίηση των οικονομικών πόρων των ΠΜΣ που ενδεχομένως προέρχονται από
δίδακτρα
θ)
τη διενέργεια της ετήσιας εσωτερικής αξιολόγησης και ανασκόπησης του συστήματος
διασφάλισης ποιότητας για τα ΠΜΣ στο πλαίσιο λειτουργίας του εσωτερικού συστήματος
διασφάλισης ποιότητας
Σχετικό υλικό τεκμηρίωσης
Μ1.1 Στρατηγική του Παραρτήματος Ν.Π.Π.Ε. για τις μεταπτυχιακές σπουδές, στην οποία
περιλαμβάνεται και ειδική στρατηγική για την ηλεκτρονική μάθηση εφόσον εφαρμόζεται σε
ΠΜΣ του Παραρτήματος
Μ1.2 Μελέτες σκοπιμότητας και βιωσιμότητας για τα νέα ΠΜΣ
Μ1.3 Πολιτική Ποιότητας της ακαδημαϊκής μονάδας για την ανάπτυξη και τη βελτίωση των ΠΜΣ
Μ1.4 Στοχοθεσία Ποιότητας της ακαδημαϊκής μονάδας για το ΠΜΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
2. ΣΧΕΔΙΑΣΜΟΣ ΚΑΙ ΕΓΚΡΙΣΗ ΤΩΝ ΝΕΩΝ ΠΡΟΓΡΑΜΜΑΤΩΝ ΜΕΤΑΠΤΥΧΙΑΚΩΝ ΣΠΟΥΔΩΝ
Τα Παραρτήματα Ν.Π.Π.Ε. θα πρέπει να σχεδιάζουν τα ΠΜΣ μετά από συγκεκριμένη έγγραφη
διαδικασία, η οποία θα πρέπει να προβλέπει τους συμμετέχοντες, τις πηγές άντλησης
πληροφοριών και τα όργανα έγκρισής του ΠΜΣ. Στον σχεδιασμό των ΠΜΣ καθορίζονται οι
στόχοι, το ειδικότερο επιστημονικό αντικείμενο και οι κατευθύνσεις ή οι ειδικεύσεις, τα
προσδοκώμενα μαθησιακά αποτελέσματα και οι προοπτικές απασχόλησης. Κατά την
εφαρμογή του ΠΜΣ θα πρέπει να αξιολογείται ο βαθμός επίτευξης των μαθησιακών
αποτελεσμάτων.  Τα στοιχεία αυτά και τα στοιχεία της δομής των ΠΜΣ δημοσιοποιούνται στο
πλαίσιο του Οδηγού Σπουδών.
Οι ακαδημαϊκές μονάδες σχεδιάζουν τα προγράμματα μεταπτυχιακών σπουδών τους, στο πλαίσιο
μιας συντεταγμένης διαδικασίας. Στο σχεδιασμό αυτό, προσδιορίζονται: η ακαδημαϊκή φυσιογνωμία
και ο προσανατολισμός του προγράμματος, ο ερευνητικός χαρακτήρας, οι επιστημονικοί στόχοι, τα
ειδικότερα γνωστικά αντικείμενα, οι κατευθύνσεις, τα μαθησιακά αποτελέσματα, η δομή, τα
μαθήματα, οι τρόποι διδασκαλίας και αξιολόγησης των επιδόσεων των φοιτητών, το διδακτικό
προσωπικό και οι αναγκαίοι πόροι.
Η δομή, το περιεχόμενο, η οργάνωση των μαθημάτων και των διδακτικών μεθόδων θα πρέπει να
προσανατολίζονται στην εμβάθυνση των γνώσεων και την απόκτηση των αντίστοιχων ικανοτήτων
εφαρμογής τους (π.χ. μάθημα για ερευνητική μεθοδολογία, συμμετοχή σε ερευνητικά έργα,
διπλωματική με ερευνητικό χαρακτήρα).
Τα προσδοκώμενα μαθησιακά αποτελέσματα του ΠΜΣ πρέπει να καθορίζονται με βάση το Ευρωπαϊκό
και το Εθνικό Πλαίσιο Προσόντων (EQF,NQF), και τους Περιγραφικούς Δείκτες του Δουβλίνου (Dublin
Descriptors), για το επίπεδο 7. Κατά την εφαρμογή του προγράμματος, αξιολογείται ο βαθμός
επίτευξής τους με τα κατάλληλα εργαλεία και η ανατροφοδότηση της μαθησιακής διαδικασίας.
Ειδικότερα, για κάθε μαθησιακό αποτέλεσμα που σχεδιάζεται και δημοσιοποιείται είναι απαραίτητο
να σχεδιάζονται και να δημοσιοποιούνται και τα κριτήρια αξιολόγησής του.
Επιπλέον, τα παρακάτω στοιχεία θα πρέπει να έχουν ληφθεί υπόψη και να αποτελούν αντικείμενο
του σχεδιασμού του ΠΜΣ: η στρατηγική του Παραρτήματος Ν.Π.Π.Ε., η ενεργή συμμετοχή των
φοιτητών, η εμπειρία εξωτερικών φορέων από την αγορά εργασίας, ο προβλεπόμενος φόρτος
εργασίας σύμφωνα με το Ευρωπαϊκό Σύστημα Μεταφοράς και Συσσώρευσης Ακαδημαϊκών Μονάδων
(ECTS) για το επίπεδο 7, η δυνατότητα παροχής ευκαιριών εργασιακής εμπειρίας στους φοιτητές, η
σύνδεση της διδασκαλίας με την έρευνα, το σχετικό θεσμικό πλαίσιο και η επίσημη διαδικασία
έγκρισης του ΠΜΣ από το Παράρτημα Ν.Π.Π.Ε.
Σχετικό υλικό τεκμηρίωσης
Μ2.1 Απόφαση του αρμόδιου οργάνου για την ίδρυση του ΠΜΣ
Μ2.2 Δομή του ΠΜΣ: μαθήματα, κατηγορίες μαθημάτων, απονομή ECTS, προσδοκώμενα
μαθησιακά αποτελέσματα σύμφωνα με το ΕΠΠ, πρακτική άσκηση, ευκαιρίες κινητικότητας
Μ2.3 Δεδομένα της αγοράς εργασίας ως προς την απασχόληση των αποφοίτων, διεθνής εμπειρία
σε συναφές επιστημονικό πεδίο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
Μ2.4 Οδηγός Σπουδών του ΠΜΣ
Μ2.5 Περιγράμματα μαθημάτων και διπλωματικής εργασίας
Μ2.6 Διδακτικό προσωπικό: πλήθος αναθέσεων ανά γνωστικό αντικείμενο και ανά μάθημα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
3. ΚΑΝΟΝΙΣΜΟΙ ΓΙΑ ΤΗΝ ΕΠΙΛΟΓΗ ΤΩΝ ΦΟΙΤΗΤΩΝ, ΤΑ ΣΤΑΔΙΑ ΦΟΙΤΗΣΗΣ, ΤΗΝ ΑΝΑΓΝΩΡΙΣΗ ΤΩΝ
ΜΕΤΑΠΤΥΧΙΑΚΩΝ ΣΠΟΥΔΩΝ ΚΑΙ ΤΗΝ ΑΠΟΝΟΜΗ ΔΙΠΛΩΜΑΤΟΣ
Τα Παραρτήματα Ν.Π.Π.Ε. θα πρέπει να καταρτίσουν και να εφαρμόζουν δημοσιευμένους
κανονισμούς για όλα τα θέματα και στάδια των σπουδών (επιλογή φοιτητών, στάδια φοίτησης,
εκπόνηση διπλωματικής εργασίας, αναγνώριση Σπουδών και απονομή διπλώματος).
Μέσω του εσωτερικού κανονισμού και του κανονισμού σπουδών του Παραρτήματος Ν.Π.Π.Ε., θα
πρέπει να ρυθμίζονται όλα τα θέματα από την έναρξη έως το πέρας των Προγραμμάτων
Μεταπτυχιακών Σπουδών (ΠΜΣ). Ενδεικτικά:
•
Οι διαδικασίες επιλογής και εγγραφής των επιτυχόντων και τα απαιτούμενα δικαιολογητικά
•
Tα δικαιώματα και οι υποχρεώσεις, η παρακολούθηση της προόδου των φοιτητών
•
Ta θέματα πρακτικής άσκησης και χορήγησης υποτροφιών
•
Οι διαδικασίες και όροι εκπόνησης εργασιών και διπλωματικής εργασίας
•
Η διαδικασία απονομής και αναγνώρισης των τίτλων, της χρονικής διάρκειας των σπουδών,
των προϋποθέσεων για την προαγωγή και διασφάλιση της προόδου των φοιτητών στις
σπουδές τους, καθώς και
•
Οι όροι και οι προϋποθέσεις για την ενίσχυση της κινητικότητάς των φοιτητών
Για την περίπτωση προσφοράς του ΠΜΣ με μεθόδους εξ αποστάσεως μάθησης, θα πρέπει το
Παράρτημα Ν.Π.Π.Ε. να διαθέτει κανονισμό για την ηλεκτρονική μάθηση, στον οποίο να
περιλαμβάνονται ιδίως τα ακόλουθα θέματα:
➢ Υπηρεσίες του Παραρτήματος Ν.Π.Π.Ε. για την υποστήριξη της ηλεκτρονικής μάθησης
➢ Μεθοδολογία ανάπτυξης και υλοποίησης μαθημάτων
➢ Τρόποι παροχής του διδακτικού έργου και ποικιλία μορφών διδασκαλίας και αξιολόγησης
των φοιτητών
➢ Γενικό πρότυπο της δομής των μαθημάτων
➢ Σύστημα υποστήριξης φοιτητών
➢ Υποστήριξη ΔΕΠ/διδασκόντων με υποχρεωτική εκπαίδευση μέσω e-learning για νέα μέλη
του προσωπικού
➢ Προσφερόμενες τεχνολογικές υποδομές του Παραρτήματος Ν.Π.Π.Ε.
➢ Σύστημα επιβεβαίωσης της ταυτότητας του φοιτητή (έλεγχος ταυτότητας φοιτητή,
διαδικασίας συγγραφής εργασιών και εξετάσεων, θέματα ασφάλειας και πιστοποίησης)
➢ Το Παράρτημα Ν.Π.Π.Ε. θα πρέπει να καθορίσει κανόνες για την παροχή κατάλληλης
πρόσβασης και τη διασφάλιση της συμμετοχής των φοιτητών που πλήττονται από αναπηρία,
ασθένεια και άλλες ειδικές περιστάσεις
➢ Με τον κανονισμό για την ηλεκτρονική μάθηση, ρυθμίζονται ηθικά ζητήματα, όπως αυτά της
προστασίας του απορρήτου δεδομένων ή δικαιώματα πνευματικής ιδιοκτησίας και κανόνες
για την αντιμετώπιση της απάτης.
Όλα τα παραπάνω πρέπει να δημοσιοποιούνται στο πλαίσιο του Οδηγού Σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
Σχετικό υλικό τεκμηρίωσης
Μ3.1 Εσωτερικός κανονισμός λειτουργίας του Προγράμματος Μεταπτυχιακών Σπουδών
Μ3.2 Ειδικός κανονισμός για την εφαρμογή της ηλεκτρονικής μάθησης στην περίπτωση που το ΠΜΣ
προσφέρεται με εξ αποστάσεως μεθόδους
Μ3.3 Κανονισμός Δεοντολογίας της Έρευνας
Μ3.4 Κανονισμός σπουδών, πρακτικής άσκησης, κινητικότητας, εκπόνησης εργασιών
Μ3.5 Υπόδειγμα διπλώματος και παραρτήματος διπλώματος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
4.  ΔΙΔΑΚΤΙΚΟ ΠΡΟΣΩΠΙΚΟ ΤΩΝ ΝΕΩΝ ΠΡΟΓΡΑΜΜΑΤΩΝ ΜΕΤΑΠΤΥΧΙΑΚΩΝ ΣΠΟΥΔΩΝ
Τα Παραρτήματα Ν.Π.Π.Ε. οφείλουν να διασφαλίζουν το επίπεδο γνώσεων και ικανοτήτων των
μελών του διδακτικού τους προσωπικού, να εφαρμόζουν αξιοκρατικές και διαφανείς
διαδικασίες για την επιλογή, την επιμόρφωση και την περαιτέρω εξέλιξη τους.
Το Παράρτημα Ν.Π.Π.Ε. θα πρέπει να μεριμνά για την αριθμητική και επιστημονική επάρκεια του
διδακτικού προσωπικού που διδάσκει στο ΠΜΣ, την προσήκουσα αναλογία φοιτητών-διδασκόντων,
τις κατάλληλες κατηγορίες προσωπικού, τα κατάλληλα γνωστικά αντικείμενα, το δίκαιο και
αντικειμενικό τρόπο επιλογής, τις υψηλές ερευνητικές επιδόσεις, την κατάρτιση-επιμόρφωση, την
πολιτική ανάπτυξης προσωπικού/συμμετοχή σε κινητικότητα, συνέδρια, εκπαιδευτικές άδειες.
Ειδικότερα, η ακαδημαϊκή μονάδα θα πρέπει: να οργανώνει και να ακολουθεί σαφείς, διαφανείς και
αξιοκρατικές διαδικασίες για την επιλογή προσωπικού για το ΠΜΣ, με τα κατάλληλα προσόντα καθώς
και να παρέχει συνθήκες απασχόλησης με σεβασμό στη σημασία της διδασκαλίας και έρευνας, να
προσφέρει ευκαιρίες και να προωθεί την επαγγελματική εξέλιξη του διδακτικού προσωπικού, να
ενθαρρύνει την ακαδημαϊκή δραστηριότητα, έτσι ώστε να ενισχύεται η σύνδεση εκπαίδευσης –
έρευνας, να ενθαρρύνει την καινοτομία στις διδακτικές μεθόδους και τη χρήση νέων τεχνολογιών, να
ενθαρρύνει την ανάπτυξη της ποσότητας και ποιότητας του ερευνητικού έργου των μελών της
ακαδημαϊκής μονάδας, να εφαρμόζει τις διαδικασίες διασφάλισης της ποιότητας του διδακτικού
προσωπικού και του λοιπού προσωπικού (τήρηση των απαιτήσεων παρουσίας, επιδόσεων,
αυτοαξιολόγησης, επιμόρφωσης κ.λπ.), να εφαρμόζει πολιτικές προσέλκυσης μελών ακαδημαϊκού
προσωπικού υψηλού επιπέδου.
Σχετικό υλικό τεκμηρίωσης
Μ4.1 Διαδικασίες και κριτήρια επιλογής διδακτικού προσωπικού, εφαρμοζόμενες πολιτικές
προσέλκυσης προσωπικού υψηλού επιπέδου και κανονισμός υποχρεώσεων προς το ΠΜΣ
Μ4.2 Κατάλογος προβλεπόμενου για απασχόληση διδακτικού προσωπικού με το γνωστικό
αντικείμενο, σχέση εργασίας, ακαδημαϊκή μονάδα προέλευσης και σχετικές ατομικές
επιδόσεις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
5. ΜΑΘΗΣΙΑΚΟΙ ΠΟΡΟΙ ΚΑΙ ΦΟΙΤΗΤΙΚΗ ΣΤΗΡΙΞΗ
Τα Παραρτήματα Ν.Π.Π.Ε. θα πρέπει να διαθέτουν επαρκή χρηματοδότηση για την κάλυψη των
αναγκών της διδασκαλίας και της μάθησης των ΠΜΣ. Αφενός μεν θα πρέπει να διαθέτουν
επαρκείς υποδομές και υπηρεσίες για τη μάθηση και την υποστήριξη των φοιτητών, αφετέρου
δε να διευκολύνουν την άμεση πρόσβαση σ’ αυτές με τη θέσπιση σχετικών εσωτερικών κανόνων
(π.χ. αίθουσες, εργαστήρια, βιβλιοθήκες, δίκτυα, υπηρεσίες σταδιοδρομίας, κοινωνικής
πολιτικής, κ.λπ.).
Τα Παραρτήματα Ν.Π.Π.Ε. και οι ακαδημαϊκές τους μονάδες πρέπει να διαθέτουν επαρκείς πόρους
και μέσα, σε προγραμματισμένη και μακροχρόνια βάση, προκειμένου να υποστηριχθεί η μάθηση και
η εν γένει ακαδημαϊκή δραστηριότητα, ώστε να προσφέρουν στους φοιτητές των ΠΜΣ το βέλτιστο
δυνατό επίπεδο σπουδών. Τα ποικίλα αυτά μέσα μπορεί να είναι υποδομές όπως λ.χ. οι απαραίτητες
γενικές και ειδικότερες βιβλιοθήκες και δυνατότητες πρόσβασης σε ηλεκτρονικές βάσεις δεδομένων,
αίθουσες μελέτης, εκπαιδευτικός και επιστημονικός εξοπλισμός, υπηρεσίες πληροφορικής και
επικοινωνιών, υποστηρικτικές ή συμβουλευτικές υπηρεσίες.
Για τη διάθεση και κατανομή των πόρων λαμβάνονται υπ’ όψη οι ανάγκες του συνόλου των φοιτητών
(π.χ. πλήρους ή μερικής φοίτησης, εργαζόμενοι ή αλλοδαποί φοιτητές, φοιτητές με αναπηρίες) και η
ενίσχυση της φοιτητο-κεντρικής μάθησης καθώς και η υιοθέτηση ευέλικτων τρόπων μάθησης και
διδασκαλίας. Οι υποστηρικτικές δραστηριότητες και οι χώροι μπορούν να οργανωθούν με διάφορους
τρόπους, ανάλογα με το εσωτερικό θεσμικό πλαίσιο. Ωστόσο, η εσωτερική διασφάλιση ποιότητας
αποδεικνύει αφενός μεν την ποσότητα και την ποιότητα των διαθέσιμων υποδομών και υπηρεσιών,
αφετέρου δε ότι οι φοιτητές είναι ενήμεροι για τις υπηρεσίες που τους παρέχονται.
Ο ρόλος του υποστηρικτικού και διοικητικού προσωπικού είναι σημαντικότατος σε ό,τι αφορά στις
υπηρεσίες στήριξης και, κατά συνέπεια, πρέπει το προσωπικό αυτό να είναι εξειδικευμένο και να του
παρέχονται δυνατότητες ανάπτυξης των ικανοτήτων του.
Σχετικό υλικό τεκμηρίωσης
Μ5.1 Αναλυτική περιγραφή των υποδομών και υπηρεσιών που διαθέτει το Παράρτημα Ν.Π.Π.Ε.
στην ακαδημαϊκή μονάδα για το ΠΜΣ σχετικά με την υποστήριξη της μάθησης και της
ακαδημαϊκής δραστηριότητας (ανθρώπινο δυναμικό, υποδομές, υπηρεσίες κ.λπ.) και
αντίστοιχη συγκεκριμένη δέσμευση του Παραρτήματος για την οικονομική κάλυψη των
υποδομών-υπηρεσιών αυτών από κρατικούς ή άλλους πόρους
Μ5.2 Διοικητικό προσωπικό υποστήριξης του ΠΜΣ (θέσεις εργασίας, προσόντα, αρμοδιότητες)
Μ5.3 Ενημερωτικό υλικό προς τους φοιτητές για τις υπηρεσίες που τους παρέχονται
Μ5.4 Σχέδιο αξιοποίησης διδάκτρων (εφόσον υφίστανται)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
6. ΑΡΧΙΚΗ ΕΣΩΤΕΡΙΚΗ ΚΑΙ ΕΞΩΤΕΡΙΚΗ ΑΞΙΟΛΟΓΗΣΗ ΚΑΙ ΠΑΡΑΚΟΛΟΥΘΗΣΗ ΤΩΝ ΝΕΩΝ ΠΡΟΓΡΑΜΜΑΤΩΝ
ΜΕΤΑΠΤΥΧΙΑΚΩΝ ΣΠΟΥΔΩΝ
Τα Παραρτήματα Ν.Π.Π.Ε. και οι ακαδημαϊκές μονάδες θα πρέπει να διαθέτουν εσωτερικό
σύστημα διασφάλισης ποιότητας, στο πλαίσιο του οποίου θα πραγματοποιούν τον έλεγχο, την
εσωτερική και εξωτερική αξιολόγηση των νέων προγραμμάτων μεταπτυχιακών σπουδών, έτσι
ώστε, να διασφαλίζεται η συμμόρφωση στις απαιτήσεις ποιότητας του παρόντος προτύπου. Στο
πλαίσιο των ανωτέρω δράσεων είναι αναγκαία η ενημέρωση όλων των ενδιαφερομένων
μερών.
Η εσωτερική αξιολόγηση των νέων ΠΜΣ περιλαμβάνει την αξιολόγηση της πρότασης πιστοποίησης
καθώς και του υλικού τεκμηρίωσης σύμφωνα με τις απαιτήσεις του παρόντος Προτύπου και τις
διαδικασίες του εσωτερικού συστήματος διασφάλισης ποιότητας του Παραρτήματος Ν.Π.Π.Ε.. Η
εσωτερική αξιολόγηση των νέων προγραμμάτων μεταπτυχιακών σπουδών στοχεύει επιπλέον στη
διασφάλιση του επιπέδου ποιότητας των εκπαιδευτικών υπηρεσιών και στη δημιουργία ενός
υποστηρικτικού και αποτελεσματικού μαθησιακού περιβάλλοντος για τους φοιτητές. Στο πλαίσιο του
εσωτερικού συστήματος διασφάλισης ποιότητας, το Παράρτημα Ν.Π.Π.Ε., και οι αντίστοιχες
ακαδημαϊκές μονάδες οργανώνουν και υποστηρίζουν τις διαδικασίες εξωτερικής αξιολόγησης των
νέων ΠΜΣ σύμφωνα τις ειδικές οδηγίες και κατευθύνσεις της ΕΘΑΑΕ.
Στα ανωτέρω συμπεριλαμβάνεται η αξιολόγηση:
•
των στόχων, του περιεχομένου και της δομής του προγράμματος σπουδών , των
προσφερόμενων γνώσεων και τη στάθμη της επιστήμης και τεχνικής στο γνωστικό
αντικείμενο, έτσι ώστε να εξασφαλίζεται ο σύγχρονος χαρακτήρας του ΠΜΣ, σύμφωνα με τη
σχετική τεκμηρίωση που παρατίθεται στις αποφάσεις των αρμοδίων οργάνων
•
του φόρτου εργασίας για την ανάπτυξη και ολοκλήρωση των μεταπτυχιακών σπουδών
•
της ικανοποίησης των φοιτητικών προσδοκιών και αναγκών από το πρόγραμμα σπουδών τους
•
του μαθησιακού περιβάλλοντος, των υποστηρικτικών υπηρεσιών και της καταλληλότητάς
τους για το αναφερόμενο ΠΜΣ
Τα προγράμματα μεταπτυχιακών σπουδών σχεδιάζονται και ιδρύονται σύμφωνα με τις προβλέψεις
του εσωτερικού κανονισμού του Παραρτήματος Ν.Π.Π.Ε. και με τη συμμετοχή των φοιτητών και
άλλων ενδιαφερόμενων μερών.
Σχετικό υλικό τεκμηρίωσης
Μ6.1  Σχέδιο διαδικασίας για την αξιολόγηση, την ενδεχόμενη αναπροσαρμογή και την
επικαιροποίηση
Μ6.2  Μηχανισμός ανατροφοδότησης της στοχοθεσίας ποιότητας του νέου ΠΜΣ και σχετικές
διαδικασίες λήψης αποφάσεων (φοιτητές, εξωτερικοί φορείς)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
ΠΑΡΑΡΤΗΜΑ Β
ΠΡΟΤΥΠΟ ΓΙΑ ΤΗΝ ΠΙΣΤΟΠΟΙΗΣΗ ΤΗΣ ΠΟΙΟΤΗΤΑΣ
ΠΡΟΓΡΑΜΜΑΤΩΝ ΔΙΔΑΚΤΟΡΙΚΩΝ ΣΠΟΥΔΩΝ
ΠΑΡΑΡΤΗΜΑΤΟΣ ΝΟΜΙΚΟΥ ΠΡΟΣΩΠΟΥ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ
Ιανουάριος 2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
ΠΕΡΙΕΧΟΜΕΝΑ
1.
Στρατηγική, Πολιτική και Στοχοθεσία ποιότητας για τα Προγράμματα Διδακτορικών
Σπουδών ............................................................................................................................................
2.
Σχεδιασμός και έγκριση των Προγραμμάτων Διδακτορικών Σπουδών ............................................
3.
Κανονισμοί για την επιλογή των υποψηφίων διδακτόρων, την εφαρμογή ίσων ευκαιριών, τη
συμπεριληπτικότητα, την εποπτεία της διατριβής, την ολοκλήρωση και την αναγνώριση των
Διδακτορικών Σπουδών .....................................................................................................................
4.
Μαθησιακοί πόροι και υποστήριξη των διδακτορικών φοιτητών ...................................................
5.
Διαχείριση πληροφοριών ..................................................................................................................
6.
Δημόσια πληροφόρηση για τα Προγράμματα Διδακτορικών Σπουδών ..........................................
7.
Συνεχής παρακολούθηση και περιοδική εσωτερική αξιολόγηση των Προγραμμάτων
Διδακτορικών Σπουδών .....................................................................................................................
8.
Περιοδική εξωτερική αξιολόγηση και πιστοποίηση των Προγραμμάτων Διδακτορικών
Σπουδών ............................................................................................................................................
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
1. ΣΤΡΑΤΗΓΙΚΗ, ΠΟΛΙΤΙΚΗ ΚΑΙ ΣΤΟΧΟΘΕΣΙΑ ΠΟΙΟΤΗΤΑΣ ΓΙΑ ΤΑ ΠΡΟΓΡΑΜΜΑΤΑ ΔΙΔΑΚΤΟΡΙΚΩΝ ΣΠΟΥΔΩΝ
Τα Παραρτήματα Νομικών Προσώπων Πανεπιστημιακής Εκπαίδευσης (Ν.Π.Π.Ε.) θα πρέπει να
έχουν περιλάβει στην ερευνητική στρατηγική τους την ανάπτυξη, οργάνωση και εφαρμογή
Προγραμμάτων Διδακτορικών Σπουδών (ΠΔΣ) είτε στα επιστημονικά πεδία των ακαδημαϊκών
μονάδων είτε διεπιστημονικού ενδιαφέροντος ή και σε συνεργασία με άλλα Ιδρύματα.
Οι ακαδημαϊκές μονάδες θα πρέπει να εφαρμόζουν μια πολιτική ποιότητας για τα ΠΔΣ, η οποία
θα εξειδικεύεται με ετήσιους στόχους και θα προωθεί την ερευνητική στρατηγική του
Παραρτήματος.
Η πολιτική ποιότητας θα πρέπει να αναπτύσσεται και να εξειδικεύεται (με τη συμμετοχή και
εξωτερικών φορέων) στο ΠΔΣ της ακαδημαϊκής μονάδας. Η πολιτική αυτή θα πρέπει να
δημοσιοποιείται και να εφαρμόζεται από όλα τα ενδιαφερόμενα μέρη. Η ακαδημαϊκή κουλτούρα
προσανατολίζεται στην ποιότητα και επικεντρώνεται στη συνεχή βελτίωση του ΠΔΣ. Η πολιτική
διασφάλισης ποιότητας είναι πιο αποτελεσματική όταν αντικατοπτρίζει τη σχέση μεταξύ έρευνας και
μάθησης, λαμβάνοντας υπόψη τόσο το εθνικό πλαίσιο όσο και τη στρατηγική προσέγγιση του
Παραρτήματος Ν.Π.Π.Ε. Μια τέτοια πολιτική υποστηρίζει:
•
την οργάνωση του εσωτερικού συστήματος διασφάλισης ποιότητας και στο επίπεδο των
διδακτορικών σπουδών
•
τη συμμετοχή των ακαδημαϊκών μονάδων και άλλων οργανωτικών - επιστημονικών (π.χ.
ερευνητικών κέντρων) μονάδων, της ηγεσίας, των μελών του προσωπικού και την
ενθάρρυνση των διδακτορικών φοιτητών να αναλαμβάνουν ρόλο στη διασφάλιση της
ποιότητας
•
την ακαδημαϊκή ακεραιότητα και ελευθερία, την επαγρύπνηση κατά της ακαδημαϊκής
απάτης
•
την πρόληψη και αντιμετώπιση κάθε είδους διάκρισης κατά των διδακτορικών φοιτητών,
καθώς και γενικότερα κατά των μελών της ακαδημαϊκής κοινότητας
•
τη συμμετοχή των εξωτερικών ενδιαφερομένων μερών, ειδικά φορέων στον χώρο της
οικονομίας της γνώσης, ερευνητικών εταίρων, εργοδοτών του οικείου κλάδου,
επαγγελματικών οργανώσεων κ.λπ.
Η στοχοθεσία ποιότητας είναι απαραίτητο να περιλαμβάνει ειδικούς δείκτες ποιότητας για τη
διδακτορική εκπαίδευση που υλοποιούν, κυρίως, την ερευνητική στρατηγική του Παραρτήματος
Ν.Π.Π.Ε. Για τον λόγο αυτό, υπάρχει ισχυρή σύνδεση μεταξύ της αξιολόγησης της έρευνας του
Παραρτήματος Ν.Π.Π.Ε. και της αξιολόγησης των διδακτορικών προγραμμάτων, καθώς και του
ερευνητικού περιβάλλοντος που αποτελεί τη βάση της διδακτορικής εκπαίδευσης.
Για την αξιολόγηση της ποιότητας των ΠΔΣ, τα Παραρτήματα Ν.Π.Π.Ε. θα πρέπει να αναπτύξουν
δείκτες για την ατομική πρόοδο του υποψηφίου διδάκτορα, το πλήθος των επιστημονικών
δημοσιεύσεων, τη συμμετοχή σε συνέδρια και σε ερευνητικά προγράμματα, το ποσοστό έγκαιρης
ολοκλήρωσης της διατριβής, τις αποκτώμενες δεξιότητες, την παρακολούθηση της σταδιοδρομίας και
τη διάδοση των ερευνητικών αποτελεσμάτων, την επαγγελματική ανάπτυξη του ερευνητή κ.λπ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
Τεκμηρίωση/Παραρτήματα
Δ1.1  Ερευνητική Στρατηγική του Παραρτήματος Ν.Π.Π.Ε.
Δ1.2  Πολιτική ποιότητας της ακαδημαϊκής μονάδας για την ανάπτυξη και τη βελτίωση του ΠΔΣ
Δ1.3  Στοχοθεσία Ποιότητας της ακαδημαϊκής μονάδας για το ΠΔΣ
Δ1.4  Στοιχεία διαβούλευσης με εξωτερικούς φορείς για την ερευνητική στρατηγική και την
πολιτική ποιότητας του ΠΔΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
2. ΣΧΕΔΙΑΣΜΟΣ ΚΑΙ ΕΓΚΡΙΣΗ ΤΩΝ ΠΡΟΓΡΑΜΜΑΤΩΝ ΔΙΔΑΚΤΟΡΙΚΩΝ ΣΠΟΥΔΩΝ
Τα Παραρτήματα Ν.Π.Π.Ε. θα πρέπει να διαθέτουν διαδικασίες για τον σχεδιασμό και την
έγκριση των Προγραμμάτων Διδακτορικών Σπουδών. Τα προγράμματα θα πρέπει να
σχεδιάζονται
έτσι
ώστε
να
ανταποκρίνονται
στους
στόχους
που
έχουν
τεθεί,
συμπεριλαμβανομένων των επιδιωκόμενων μαθησιακών αποτελεσμάτων. Τα ακαδημαϊκά
προσόντα που προκύπτουν πρέπει να προσδιορίζονται σαφώς και να αναφέρονται στο επίπεδο
8 του Εθνικού και του Ευρωπαϊκού Πλαισίου Προσόντων (ΕΕΠ).
Τα Προγράμματα Διδακτορικών Σπουδών:
•
Σχεδιάζονται με στόχους που συνάδουν με τη στρατηγική του Παραρτήματος Ν.Π.Π.Ε.
•
Έχουν ρητά επιδιωκόμενα μαθησιακά αποτελέσματα του επιπέδου 8 του ΕΕΠ.
•
Σχεδιάζονται με τη συμμετοχή των υποψηφίων διδακτόρων και άλλων ενδιαφερομένων
μερών.
•
Επιτρέπουν την ομαλή εξέλιξη των σπουδών των υποψηφίων διδακτόρων.
•
Καθορίζουν τον αναμενόμενο φόρτο εργασίας, ιδιαίτερα όταν περιλαμβάνουν μαθήματα π.χ.
σε ECTS.
•
Υπόκεινται σε επίσημη διαδικασία έγκρισης η οποία προβλέπεται στο θεσμικό πλαίσιο και
τον εσωτερικό κανονισμό του Παραρτήματος Ν.Π.Π.Ε.
•
Παρέχουν στους υποψήφιους διδάκτορες τόσο ακαδημαϊκές γνώσεις, όσο και δεξιότητες, οι
οποίες μπορούν να συμβάλλουν στην προσωπική τους ανάπτυξη και μπορούν να
εφαρμοστούν στη μελλοντική τους σταδιοδρομία.
•
Οι στρατηγικές διεθνοποίησης θα πρέπει να αποτελούν εργαλείο για την αύξηση της
ποιότητας της διδακτορικής εκπαίδευσης και την ανάπτυξη της ερευνητικής ικανότητας των
Παραρτημάτων Ν.Π.Π.Ε. Η διεθνοποίηση στη διδακτορική εκπαίδευση είναι αναγκαία και
εφαρμόζεται με διαφορετικούς τρόπους, όπως διεθνές φάσμα υποψηφίων διδακτόρων,
προσωπικό, εκδηλώσεις και προσκεκλημένοι ερευνητές, έως διεθνή κοινά διδακτορικά
προγράμματα (κοινά προγράμματα σπουδών, με κοινές συμβουλευτικές επιτροπές και
εξεταστές και -κατά τις θεσμικές δυνατότητες- κοινό πτυχίο). Η διδακτορική εκπαίδευση θα
πρέπει να περιλαμβάνει τη δυνατότητα κινητικότητας.
•
Η προσφορά κατάρτισης προς τους υποψήφιους διδάκτορες σε θέματα κατανόησης της
δεοντολογίας της έρευνας είναι σημαντική και θα πρέπει να αποτελεί προτεραιότητα για τα
Προγράμματα Διδακτορικών Σπουδών.
•
Η επαγγελματική ανάπτυξη των υποψηφίων διδακτόρων περιλαμβάνει, πέρα από τις
δεξιότητες που αποκτώνται μέσω της έρευνας, ενημέρωση για το ευρύ φάσμα επιλογών
σταδιοδρομίας για τους κατόχους διδακτορικού διπλώματος.
Προκειμένου να λάβουν διδακτορικό δίπλωμα, οι υποψήφιοι πρέπει να αποδείξουν την ικανότητά
τους να διεξάγουν πρωτότυπη και ανεξάρτητη έρευνα, αποδεκτής ποιότητας σε διεθνές επίπεδο,
στον οικείο επιστημονικό κλάδο, η οποία αξίζει να δημοσιευθεί σε εθνικό και διεθνές επίπεδο σε
επιστημονικά περιοδικά με κριτές.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
Ο όρος διδακτορική εκπαίδευση σηματοδοτεί μια περίοδο ατομικής ερευνητικής εμπειρίας που
οδηγεί σε πανεπιστημιακό δίπλωμα και πιστοποιεί την ανάπτυξη μιας «ερευνητικής ταυτότητας» του
υποψηφίου διδάκτορα. Οι υποψήφιοι διδάκτορες πρέπει να επιδείξουν δημιουργικό πνεύμα σε
συνδυασμό με την προσήλωση στους επιστημονικούς στόχους τους και πρέπει να είναι σε θέση να
υπερασπιστούν την ερευνητική τους διατριβή, σε τελικό στάδιο, στην ειδική επταμελή επιτροπή.
Τεκμηρίωση/Παραρτήματα
Δ2.1  Απόφαση αρμοδίου οργάνου για την ίδρυση του ΠΔΣ
Δ2.2  Δομή του ΠΔΣ: διάρκεια, μαθήματα, απονομή ECTS, προσδοκώμενα μαθησιακά
αποτελέσματα σύμφωνα με το ΕΠΠ επιπέδου 8, απαιτήσεις ποιότητας της διατριβής, κ.ά.
Δ2.3  Τα απαιτούμενα προσόντα του διδακτικού προσωπικού για την επίβλεψη διδακτορικής
διατριβής
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
3. ΚΑΝΟΝΙΣΜΟΙ ΓΙΑ ΤΗΝ ΕΠΙΛΟΓΗ ΤΩΝ ΥΠΟΨΗΦΙΩΝ ΔΙΔΑΚΤΟΡΩΝ, ΤΗΝ ΕΦΑΡΜΟΓΗ ΙΣΩΝ ΕΥΚΑΙΡΙΩΝ, ΤΗ
ΣΥΜΠΕΡΙΛΗΠΤΙΚΟΤΗΤΑ, ΤΗΝ ΕΠΟΠΤΕΙΑ ΤΗΣ ΔΙΑΤΡΙΒΗΣ, ΤΗΝ ΟΛΟΚΛΗΡΩΣΗ ΚΑΙ ΤΗΝ ΑΝΑΓΝΩΡΙΣΗ ΤΩΝ
ΔΙΔΑΚΤΟΡΙΚΩΝ ΣΠΟΥΔΩΝ
Τα Παραρτήματα Ν.Π.Π.Ε. πρέπει να δημοσιεύουν κανονισμούς τόσο για την εισαγωγή
υποψηφίων, όσο και για όλα τα στάδια των σπουδών, την εποπτεία του υποψηφίου διδάκτορα,
την πρόοδο των σπουδών, την ολοκλήρωση και την αναγνώρισή τους και την παροχή τίτλων
κατά την αποφοίτηση.
Μέσω των εσωτερικών κανονισμών των ακαδημαϊκών μονάδων, θα πρέπει να ρυθμίζονται όλα τα
θέματα από την έναρξη έως το πέρας των διδακτορικών σπουδών. Ενδεικτικά, πρέπει να ρυθμίζονται:
•
Τα κριτήρια, οι διαδικασίες επιλογής των υποψηφίων και τα απαιτούμενα δικαιολογητικά
•
Tα δικαιώματα και οι υποχρεώσεις, η παρακολούθηση της προόδου των διδακτορικών
φοιτητών
•
Η ενδεχόμενη χορήγηση υποτροφιών και η ενδεχόμενη χρηματοδότηση της έρευνας
•
Η τήρηση του κώδικα ηθικής και δεοντολογίας της έρευνας από όλα τα εμπλεκόμενα μέρη
•
Οι υποχρεώσεις του διδακτικού προσωπικού, οι διαδικασίες εποπτείας και συμβουλευτικής
υποστήριξης
•
Οι όροι εκπόνησης των επιστημονικών εργασιών και η δημοσίευσή τους
•
Η διαδικασία απονομής και αναγνώρισης των τίτλων, της χρονικής διάρκειας των σπουδών,
των προϋποθέσεων για την προαγωγή και διασφάλιση της προόδου των διδακτορικών
φοιτητών στις σπουδές τους, καθώς και
•
Oι όροι και οι προϋποθέσεις για την ενίσχυση της κινητικότητας
Στις διδακτορικές σπουδές η συμβουλευτική διαδικασία διαδραματίζει καθοριστικό ρόλο. Η
συγκεκριμένη διαδικασία πρέπει να υπόκειται σε σαφώς καθορισμένες γραπτές αρμοδιότητες του
κύριου επιβλέποντα, της συμβουλευτικής επιτροπής, της ακαδημαϊκής μονάδας και του
Παραρτήματος Ν.Π.Π.Ε., στο πλαίσιο του κανονισμού διδακτορικών σπουδών, αφήνοντας χώρο για
την ατομική ανάπτυξη του υποψήφιου διδάκτορα.
Τα δομημένα Προγράμματα Διδακτορικών Σπουδών θα πρέπει να αναπτύσσουν στρατηγικές
επιλογής των υποψηφίων που να ανταποκρίνονται στην ιδιαίτερη αποστολή και το προφίλ τους. Οι
στρατηγικές επιλογής υποψηφίων θα πρέπει να συνδέονται με συγκεκριμένα αποτελέσματα,
προσδιορίζοντας ένα σαφές προφίλ των επιθυμητών υποψηφίων. Τα εν λόγω προφίλ θα πρέπει να
βασίζονται στην ίση μεταχείριση μιας σειράς διαφορετικών ιδιοτήτων ή χαρακτηριστικών και να
διασφαλίζουν την ισότητα των ευκαιριών. Με αυτόν τον τρόπο, οι πολιτικές επιλογής θα μπορούσαν
να λαμβάνουν υπόψη κριτήρια όπως η διεθνής προέλευση, η ισότητα φύλων, το κοινωνικό υπόβαθρο
ή οι διάφορες ηλικιακές ομάδες.
Η επιλογή θα πρέπει να αποτιμά το ερευνητικό δυναμικό των υποψηφίων σε σχέση με τις
προηγούμενες επιδόσεις και, πάνω απ' όλα, τις δυνατότητες των υποψηφίων να επιτύχουν στο
πρόγραμμα στο οποίο γίνονται δεκτοί.
Οι πολιτικές επιλογής πρέπει να είναι διαφανείς και πρέπει να αντικατοπτρίζουν την ερευνητική και
οικονομική ικανότητα του Παραρτήματος Ν.Π.Π.Ε. Η διαφάνεια και η λογοδοσία θα πρέπει να
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
ενισχυθεί με την ύπαρξη ενός ενιαίου, αναγνωρίσιμου τρόπου υποβολής αιτήσεων, ενώ πρέπει να
βασίζονται σε ένα καλά καθορισμένο, δημοσιευμένο σύνολο κριτηρίων.
Τα ΠΔΣ θα πρέπει να εφαρμόζουν συγκεκριμένες διαδικασίες για α) την παρακολούθηση της πορείας
των υποψηφίων διδακτόρων, με καθορισμένη περιοδικότητα (π.χ. ετήσια έκθεση προόδου) ή με εφ’
άπαξ εφαρμογή (π.χ. ενδιάμεση προφορική εξέταση/τεκμηριωμένη παρουσίαση προόδου), β) την
επιτυχή ολοκλήρωση της διατριβής και την παρουσίασή της, ή γ) για τη διαγραφή από το πρόγραμμα
λόγω ανεπαρκούς προόδου.
Τεκμηρίωση/Παραρτήματα
Δ3.1  Κανονισμός διδακτορικών σπουδών της ακαδημαϊκής μονάδας
Δ3.2  Κανονισμός σπουδών του εκάστοτε ΠΔΣ (κριτήρια επιλογής υποψηφίων διδακτόρων,
συμβουλευτική διαδικασία, όροι εκπόνησης εργασιών, παρακολούθηση προόδου,
δικαιώματα-υποχρεώσεις των υποψηφίων διδακτόρων και του προσωπικού, κριτήρια και
προϋποθέσεις για την απονομή διδακτορικού τίτλου σπουδών, κ.ά.), εκτός εάν ο κανονισμός
αυτός αποτελεί μέρος του κανονισμού διδακτορικών σπουδών της ακαδημαϊκής μονάδας
Δ3.3  Κανονισμός Δεοντολογίας της έρευνας
Δ3.4  Υπόδειγμα διδακτορικού διπλώματος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
4. ΜΑΘΗΣΙΑΚΟΙ ΠΟΡΟΙ ΚΑΙ ΥΠΟΣΤΗΡΙΞΗ ΤΩΝ ΔΙΔΑΚΤΟΡΙΚΩΝ ΦΟΙΤΗΤΩΝ
Τα Παραρτήματα Ν.Π.Π.Ε. θα πρέπει να διαθέτουν κατάλληλη χρηματοδότηση για
δραστηριότητες μάθησης και έρευνας, να διασφαλίζουν ότι παρέχονται επαρκείς και
προσβάσιμοι πόροι και υπηρεσίες υποστήριξης των διδακτορικών φοιτητών.
Τα Παραρτήματα Ν.Π.Π.Ε. παρέχουν μια σειρά από πόρους για την υποστήριξη της μάθησης και της
ερευνητικής εργασίας των διδακτορικών φοιτητών. Αυτοί ποικίλλουν από φυσικούς πόρους όπως
βιβλιοθήκες, εγκαταστάσεις για μελέτη, εργαστήρια και υποδομές πληροφορικής έως ανθρώπινο
δυναμικό υποστήριξης, συμβούλους καθηγητές, διοικητικές υπηρεσίες κ.λπ. Οι ανάγκες ενός
ποικιλόμορφου φοιτητικού πληθυσμού (όπως ώριμοι, νέοι, εργαζόμενοι και διεθνείς φοιτητές,
καθώς και φοιτητές με αναπηρίες) και η στροφή προς τη μάθηση με επίκεντρο το διδακτορικό
φοιτητή, λαμβάνονται υπόψη κατά την κατανομή, τον σχεδιασμό και την παροχή των μαθησιακών
πόρων και των υπηρεσιών υποστήριξης.
Οι υποστηρικτικές δραστηριότητες και εγκαταστάσεις μπορούν να οργανωθούν με τρόπο ώστε να
συνιστούν ένα ελκυστικό ακαδημαϊκό περιβάλλον. Ωστόσο, η εσωτερική διασφάλιση ποιότητας του
Παραρτήματος Ν.Π.Π.Ε. εγγυάται ότι όλοι οι πόροι είναι κατάλληλοι για τον σκοπό τους,
προσβάσιμοι, και ότι οι διδακτορικοί φοιτητές ενημερώνονται για τις υπηρεσίες που είναι διαθέσιμες
σε αυτούς.
Η υψηλής ποιότητας διδακτορική εκπαίδευση απαιτεί επαρκή, βιώσιμη χρηματοδότηση καθώς και
πρόσθετες ευκαιρίες χρηματοδότησης για εξειδικευμένους διδακτορικούς τίτλους (π.χ. βιομηχανικά
διδακτορικά). Η επιτυχία ενός δομημένου προγράμματος απαιτεί χρηματοδότηση για υποτροφίες ή
μισθούς για υποψήφιους διδάκτορες και κατάλληλο ερευνητικό εξοπλισμό. Το ίδιο ισχύει και για τη
διαχείριση του φυσικού χώρου όπου λειτουργούν τα προγράμματα και για τους νέους τύπους
ερευνητικού περιβάλλοντος, ανοικτά γραφεία ή κέντρα που συμβάλλουν στη δημιουργία
ερευνητικών κοινοτήτων χωρίς αποκλεισμούς. Η δυνατότητα συγκέντρωσης και διαχείρισης
εξωτερικής χρηματοδότησης για υποτροφίες και μισθούς ενισχύει την ικανότητα των Παραρτημάτων
Ν.Π.Π.Ε. και των ακαδημαϊκών μονάδων να συμμετέχουν σε ευέλικτες στρατηγικές προσέλκυσης των
καλύτερων υποψηφίων.
Τεκμηρίωση/Παραρτήματα
Δ4.1  Αναλυτική περιγραφή των υποδομών και υπηρεσιών που διαθέτει το Παράρτημα Ν.Π.Π.Ε. και
η ακαδημαϊκή μονάδα για το ΠΔΣ σχετικά με την υποστήριξη της ακαδημαϊκής και
ερευνητικής δραστηριότητας (ανθρώπινο δυναμικό, εργαστήρια, ειδικός εξοπλισμός,
κεντρικές υποδομές και ψηφιακά συστήματα, υπηρεσίες κ.λπ.)
Δ4.2  Πολιτική και καλές πρακτικές της ακαδημαϊκής μονάδας για τη χρηματοδότηση των
διδακτορικών σπουδών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
5. ΔΙΑΧΕΙΡΙΣΗ ΠΛΗΡΟΦΟΡΙΩΝ
Τα Παραρτήματα Ν.Π.Π.Ε. έχουν την πλήρη ευθύνη για τη συλλογή, ανάλυση και χρήση
πληροφοριών, με σκοπό την αποτελεσματική διεξαγωγή των διδακτορικών σπουδών και
έρευνας καθώς και των συναφών δραστηριοτήτων, με τρόπο ενιαίο, λειτουργικό και άμεσα
προσβάσιμο.
(Τα παραρτήματα 5.1 και 5.2 δεν υποβάλλονται στην περίπτωση αρχικής πιστοποίησης του
προγράμματος διδακτορικών σπουδών)
Τα Παραρτήματα Ν.Π.Π.Ε. θα πρέπει να έχουν εγκαταστήσει και να λειτουργούν πληροφοριακό
σύστημα, μέσω του οποίου να γίνεται η παρακολούθηση των δεδομένων των ΠΔΣ, των υποψηφίων
διδακτόρων, της προόδου των σπουδών και της διατριβής, τα δεδομένα των επιστημονικών
δημοσιεύσεων των υποψηφίων, του διδακτικού προσωπικού, της δομής και οργάνωσης των
μαθημάτων.
Οι ακαδημαϊκές μονάδες διακινούν και συλλέγουν ερωτηματολόγια ικανοποίησης των διδακτορικών
φοιτητών για τις σπουδές, τις διαδικασίες επίβλεψης και συμβουλευτικής, το μαθησιακό περιβάλλον
και τις υπηρεσίες.
Τα αξιόπιστα δεδομένα είναι ουσιώδους σημασίας για τη σωστή πληροφόρηση και λήψη αποφάσεων
καθώς και για τον εντοπισμό των σημείων που λειτουργούν σωστά και εκείνων που χρήζουν
περισσότερης προσοχής. Οι αποτελεσματικές διαδικασίες συλλογής και ανάλυσης πληροφοριών
σχετικά με προγράμματα διδακτορικών σπουδών και άλλες δραστηριότητες έρευνας, τροφοδοτούν
με στοιχεία το εσωτερικό σύστημα διασφάλισης ποιότητας.
Ενδιαφέρον παρουσιάζουν:
• οι βασικοί δείκτες επιδόσεων των υποψηφίων διδακτόρων
• η πορεία φοίτησης, η πρόοδος και ο χρόνος ολοκλήρωσης των σπουδών, επιτυχίες ή και
ποσοστά εγκατάλειψης των σπουδών
• η ικανοποίηση των διδακτορικών φοιτητών από το πρόγραμμα, τη συμβουλευτική, τις
διαδικασίες επίβλεψης, τη διαθεσιμότητα των πόρων και τις υπηρεσίες υποστήριξης
Τεκμηρίωση/Παραρτήματα
Δ5.1  Αναφορά δεδομένων από το Ολοκληρωμένο Πληροφοριακό Εθνικό Σύστημα Ποιότητας
(ΟΠΕΣΠ)
Δ5.2  Κατάλογος διδακτορικών διατριβών που έχουν εκπονηθεί στην ακαδημαϊκή μονάδα την
τελευταία πενταετία
Δ5.3  Λειτουργία πληροφοριακού συστήματος για τη συλλογή διοικητικών δεδομένων εφαρμογής
του ΠΔΣ (φοιτητολόγιο), και λοιπά εργαλεία και διαδικασίες που έχουν σχεδιαστεί για τη
συλλογή των δεδομένων της ακαδημαϊκής και διοικητικής λειτουργίας της ακαδημαϊκής
μονάδας και του ΠΔΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
6. ΔΗΜΟΣΙΑ ΠΛΗΡΟΦΟΡΗΣΗ ΓΙΑ ΤΑ ΠΡΟΓΡΑΜΜΑΤΑ ΔΙΔΑΚΤΟΡΙΚΩΝ ΣΠΟΥΔΩΝ
Τα Παραρτήματα Ν.Π.Π.Ε. είναι υποχρεωμένα να δημοσιοποιούν τις εκπαιδευτικές και
ακαδημαϊκές τους δραστηριότητες που αφορουν τα ΠΔΣ με άμεσο και προσβάσιμο τρόπο. Οι
σχετικές πληροφορίες θα πρέπει να είναι επικαιροποιημένες και διατυπωμένες με
αντικειμενικότητα και σαφήνεια.
Οι πληροφορίες για τις δραστηριότητες του Παραρτήματος Ν.Π.Π.Ε. για τις διδακτορικές σπουδές
είναι χρήσιμες για τους μελλοντικούς υποψηφίους αλλά και τους υφιστάμενους υποψήφιους
διδάκτορες, όπως και άλλους ενδιαφερόμενους φορείς και το κοινό.
Συνεπώς, τα Παραρτήματα Ν.Π.Π.Ε. και οι ακαδημαϊκές τους μονάδες παρέχουν πληροφόρηση, μέσω
των ιστοσελίδων τους, για τις διδακτορικές σπουδές και τις ερευνητικές δραστηριότητές τους, τους
κανονισμούς, τα επιτεύγματα, την πρόοδο, τις εκπονηθείσες διατριβές κατ’ έτος και αντικείμενο
(ανάρτηση καταλόγου διατριβών στην ιστοσελίδα της αντίστοιχης ακαδημαϊκής μονάδας), τις
εφαρμοζόμενες μαθησιακές διαδικασίες, την εσωτερική και εξωτερική αξιολόγηση και πιστοποίηση
του προγράμματος, τις δυνατότητες απασχόλησης αποφοίτων/ διδακτόρων, τα ερευνητικά
προγράμματα και τις ευκαιρίες χρηματοδότησης, τις υποτροφίες κ.λπ.
Τεκμηρίωση/Παραρτήματα
Δ6.1  Διαδικασία συντήρησης και ανανέωσης/ενημέρωσης της ιστοσελίδας του ΠΔΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
7. ΣΥΝΕΧΗΣ ΠΑΡΑΚΟΛΟΥΘΗΣΗ ΚΑΙ ΠΕΡΙΟΔΙΚΗ ΕΣΩΤΕΡΙΚΗ ΑΞΙΟΛΟΓΗΣΗ ΤΩΝ ΠΡΟΓΡΑΜΜΑΤΩΝ ΔΙΔΑΚΤΟΡΙΚΩΝ
ΣΠΟΥΔΩΝ
Τα Παραρτήματα Ν.Π.Π.Ε. και οι ακαδημαϊκές μονάδες θα πρέπει να διαθέτουν εσωτερικό
σύστημα διασφάλισης ποιότητας, στο πλαίσιο του οποίου θα πραγματοποιούν έλεγχο και
ετήσια εσωτερική αξιολόγηση των Προγραμμάτων Διδακτορικών Σπουδων τους, έτσι ώστε,
μέσω της παρακολούθησης και των ενδεχόμενων διορθώσεων, να επιτυγχάνονται οι στόχοι που
έχουν οριστεί, με τελικό αποτέλεσμα τη συνεχή βελτίωσή τους. Στο πλαίσιο των ανωτέρω
δράσεων είναι αναγκαία η ενημέρωση όλων των ενδιαφερομένων μερών.
(Το παράρτημα 7.2 δεν υποβάλλεται στην περίπτωση αρχικής πιστοποίησης του προγράμματος
διδακτορικών σπουδών)
Η τακτική παρακολούθηση, ο έλεγχος και αναθεώρηση των Προγραμμάτων Διδακτορικών Σπουδών
στοχεύουν στη διατήρηση του επιπέδου των εκπαιδευτικών παροχών και στη δημιουργία ενός
υποστηρικτικού και αποτελεσματικού μαθησιακού περιβάλλοντος για τους διδακτορικούς φοιτητές.
Στα ανωτέρω συμπεριλαμβάνεται η αξιολόγηση:
•
του περιεχομένου του προγράμματος σπουδών σύμφωνα με την πιο πρόσφατη έρευνα στο
κάθε γνωστικό αντικείμενο, έτσι ώστε να εξασφαλίζεται ο σύγχρονος χαρακτήρας του ΠΔΣ
•
των μεταβαλλόμενων αναγκών της κοινωνίας και της αγοράς εργασίας
•
του φόρτου εργασίας, της πορείας και της ολοκλήρωσης των σπουδών
•
της αποτελεσματικότητας των εκπαιδευτικών διαδικασιών
•
των προσδοκιών και των αναγκών των διδακτορικών φοιτητών καθώς και της ικανοποίησής
τους από το πρόγραμμα σπουδών τους
•
του μαθησιακού περιβάλλοντος, των υποστηρικτικών παροχών και της καταλληλότητάς τους
για το αναφερόμενο ΠΔΣ
Η εσωτερική αξιολόγηση των ΠΔΣ πραγματοποιείται στο πλαίσιο του εσωτερικού συστήματος
διασφάλισης ποιότητας, σύμφωνα με έγραφη διαδικασία που περιλαμβάνεται στο εγχειρίδιο
ποιότητας.
Τα Προγράμματα Διδακτορικών Σπουδών εξετάζονται και αναθεωρούνται τακτικά με τη συμμετοχή
των διδακτορικών φοιτητών και άλλων ενδιαφερόμενων μερών. Γίνεται ανάλυση των πληροφοριών
που συλλέγονται και ακολουθεί η προσαρμογή του προγράμματος σύμφωνα με τα νέα στοιχεία.
Τεκμηρίωση/Παραρτήματα
Δ7.1  Διαδικασία για την επανεκτίμηση, την αναπροσαρμογή και την επικαιροποίηση του ΠΔΣ
Δ7.2  Αποτελέσματα της τελευταίας ετήσιας εσωτερικής αξιολόγησης του ΠΔΣ και το σχετικό
πρακτικό
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
8. ΠΕΡΙΟΔΙΚΗ ΕΞΩΤΕΡΙΚΗ ΑΞΙΟΛΟΓΗΣΗ ΚΑΙ ΠΙΣΤΟΠΟΙΗΣΗ ΤΩΝ ΠΡΟΓΡΑΜΜΑΤΩΝ ΔΙΔΑΚΤΟΡΙΚΩΝ ΣΠΟΥΔΩΝ
Τα Προγράμματα Διδακτορικών Σπουδών πρέπει να υποβάλλονται σε περιοδική εξωτερική
αξιολόγηση από επιτροπές εμπειρογνωμόνων που ορίζονται από την ΕΘΑΑΕ, με σκοπό την
πιστοποίησή τους. Η διάρκεια της πιστοποίησης καθορίζεται από την ΕΘΑΑΕ.
(Το υπό στοιχείο 8 δεν εξετάζεται στην περίπτωση αρχικής πιστοποίησης του προγράμματος
διδακτορικών σπουδών)
Η περιοδική εξωτερική αξιολόγηση και πιστοποίηση των ΠΔΣ οργανώνεται από την ΕΘΑΑΕ και
πραγματοποιείται με τις διαδικασίες εξωτερικής αξιολόγησης από επιτροπές εξωτερικής αξιολόγησης
και πιστοποίησης (ΕΕΑΠ). Η πιστοποίηση του προγράμματος σπουδών, παρέχεται από την ΕΘΑΑΕ
βάσει των εκθέσεων των επιτροπών, για συγκεκριμένη διάρκεια, μετά τη λήξη της οποίας
πραγματοποιείται επαναπιστοποίησή του.
Η αξιολόγηση ποιότητας των ΠΔΣ λειτουργεί ως μέσο εξακρίβωσης της συμμόρφωσης του
προγράμματος διδακτορικών σπουδών με τις απαιτήσεις του παρόντος Προτύπου και ως καταλύτης
για τη βελτίωσή του, ενώ μπορεί, επιπλέον, να προσφέρει νέες προοπτικές στη διεθνή
ανταγωνιστικότητα των απονεμόμενων τίτλων.
Οι ακαδημαϊκές μονάδες και τα Παραρτήματα Ν.Π.Π.Ε. οφείλουν να λαμβάνουν σταθερά υπόψη τα
συμπεράσματα και τις συστάσεις της επιτροπής εμπειρογνωμόνων για τη συνεχή βελτίωση του
προγράμματος και να συντάσσουν εκθέσεις προόδου για την παρακολούθηση της αντιμετώπισης των
αδυναμιών και την επίτευξη των στόχων τους.
Τεκμηρίωση/Παραρτήματα
Δ8.1  Έκθεση της ακαδημαϊκής μονάδας για τις πρόσφατες βελτιώσεις που έχουν πραγματοποιηθεί
για το ΠΔΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 7 Φεβρουαρίου 2025
Ο Πρόεδρος
ΠΕΡΙΚΛΉΣ ΜΉΤΚΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 696/19.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200696.pdf | Tokens: 46419]